**Наставни предмет :** Православна вјеронаука

**Школа**: ЈУ ОШ „Вук Караџић“ Требиње

**Разред**: Пети

**Вјероучитељица**: Жанела Пажин

**Наставна јединица** : Систематизација

**Наставна средства (Метеријал за рад):** сличице , хамер, љепило, маказе, папир за рад, оловка.

**Тип часа:** НТЦ - учење кроз игру

**Облик рада**: Фронтални и групни (НТЦ систем учења је систем који истиче да свако дијете воли да учи, али то учење мора да буде занимљиво )
**Очекивани исходи:** На крају сам тренутак давања тачног одговора није најважнији – најважније је оно што долази прије њега : минути креативне атмосфере у којој сви размишљају , повезују, покушавају да са оним чиме располажу да дођу до одговора. Као у животу: СМИСАО ЈЕ У ПУТУ!

**ЦИЉЕВИ ЧАСА**

**Образовни:**

* Спозна и разумије празник Васкрсења Христовог као темеља Хришћанске вјере
* Објасне шта је храм, Света Литургија, парастос..
* Препозна значај учешћа у Светој Литургији...

**Васпитни:**

 -Развијање позитивних морално-вољних карактеристика ученика.

**Функционални:**

-Подизање нивоа интелектуалних способности ученика

-Спрјечавање поремећаја пажње и концентрације

-Развијање брзине размишљања, повезивања и закључивања (функционално знање)

- Подстицање развоја способности даровитих ученика

 **Радионица од три фазе:**

 **1.фаза - Уводна фаза**

 **10 минута -**Анимирање дјеце

Имамо прошлогодишњи календар из нашег омиљеног часописа „Светосавско звонце“ и желимо да сачувамо сличице јер нам се много свиђају.

Ученици сијеку сличице из календара. Док сијеку сличице разговарамо о свакој, дају своје коментаре на сваку сличицу, одговарајући на занимљива питања која им се постављају.... О прољећу, обавезама које ми имамо код куће, одласцима у храм, сјећању када смо први пут отишли у храм, слободи, птицама, цвијећу, дрвећу.... Ал свако то питање служи као „путоказ“ до циља.

(Свједоци смо да имамо све већу доступност података, за непун минут помоћу рачунара или телефона можемо да сазнамо било који податак. Дакле, доћи до податка већ сада није изазов.

Али НТЦ учењем учимо да на креативан начин успјешно ријешимо проблеме , податке искористимо,примјенимо, повежемо два или више и закључимо трећи.

Разлика између загонетног питања и уобичајног питања из школовања је у томе што ће на уобичајно школско питање одговор дати само онај ко је научио , запамтио, чуо дошаптавње...Дјеца која нису чула , научила или на други начин дошла у посред података потебних за одговор – неће одговорити, неће размишљати, неће дати своју идеју, неће се играти,неће разигравати своју неуронску мрежу.

На овај начин наставник у одјељењу када год пожели може да оживи атмосферу и макар на неколико минута креира динамичан, занимљив процес у коме читава група размишља и покушава да примјени све што зна, сазна, предпостави или закључи да дође до одговора.

 Код загонетних питања , у трагању за правим одговором, захвата се читав низ области од умјетности, географије, историје до обичаја и технологије.Значи није важно да загонетно питање буде у вези са темом и лекцијом. )

**2.фаза- Стимилуцаија развоја асоцијативног размишљања ( Развој способности учења)**

 **20 минута**

 Вјероучитељ излаже сличице на пано по својој жељи.

 Ученици присјећајући се питања и разгледајући слике пишу свој рад , у коме треба да повежу и дају што више података из обрађеног градива у 5. Разреду.

**3.фаза -Стимулација развоја функционалног размишљања (Развој функционалног знања)**

 **15 минута**

Ученици читају своје радове, биљежимо и истичемо поједине реченице долазећи до коначног циља. Реченице које смо изабрали у наредном периоду ћемо откуцати и налијепити испод слика.

 Добили смо причу у сликама, неко је понављао градиво, неко је тек данас нешто ново научио, ал сви смо се лијепо дружили и кроз игру учили.